《过汨罗吊三闾庙》
明代·李之世

昔闻楚子怨，今过汉江湄。山鬼搴萝立，湘灵鼓瑟悲。

茝兰行客荐，时俗土人思。古庙空山里，阴风闪翠旗。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。